stanford-oval/wikipedia huggingface dataset:
Peltomaitikka
Ulkonäkö ja koko

Peltomaitikka kasvaa 15–40 cm korkeaksi ja sen varsi on yleensä haarainen. Lehdet ovat tasasoukan suikeita, ylimpien lehtien lavan tyvessä on liuskamaisia hampaita. Varren ja haarojen latvoissa olevat harsuhkot kukinnot ovat 5–10 cm pitkiä. Kukkien tukilehdet ovat kapeita, pitkähampaisia ja tummanpunaisia. Purppuranpunaiset kukat ovat suuria ja käyrätorvisia. Kukan alahuuli on usein keltainen. Muiden maitikkalajien tapaan peltomaitikan siemeniä levittävät muurahaiset. Peltomaitikka kukkii heinäkuusta elokuuhun. Suomessa tavattavista maitikkalajeista peltomaitikka muistuttaa lähinnä tähkämaitikkaa (Melampyrum cristatum).
Peltomaitikka on puoliloinen. Kookkaimmillaan kasvi on kun sen lähistöllä on pensaita tai muita monivuotisia kasveja. Se kuitenkin pystyy loisimaan myös yksi- ja kaksivuotisilla kasveilla.
Levinneisyys

Peltomaitikkaa tavataan Keski- ja Länsi-Euroopassa sekä Keski- ja Etelä-Venäjällä aina Etelä-Uralille ja Kaukasiaan saakka. Pohjoismaissa laji on tavallinen Tanskassa ja Etelä-Ruotsissa. Pohjoismaissa peltomaitikka on ikivanha kulttuuritulokas, joka lienee levinnyt alueelle viljanviljelyn myötä erityisesti rukiin siemenen mukana. Suomessa peltomaitikka kasvaa levinneisyytensä pohjoisrajoilla. Vakiintuneita kasvupaikkoja sillä on vain lounaissaaristossa Nauvossa, jossa se tunnetaan noin kymmeneltä saarelta. Muualta Etelä-Suomesta laji on tavattu satunnaisena muutaman kerran.
Elinympäristö

Peltomaitikka on tyypillinen aurinkoisten ja hiekkaisten rinneketojen kasvi. Nykyään lajia tavataan yleisimmin kylä- ja tienvarsikedoilla. Aikaisemmin sitä tavattiin myös viljelymailta, mutta viljelytapojen muuttuminen ilmeisesti hävitti lajin pelloilta. Perinteisten ketojen umpeenkasvu ja laidunnuksen loppuminen on johtanut lajin kasvupaikkojen umpeenkasvamiseen. Myös tierakennus on vakava uhka lajille.
Aiheesta muualla

Kasviatlas 2022: Peltomaitikan (Melampyrum arvense) levinneisyys Suomessa.
Pinkka, Lajintuntemuksen oppimisympäristö: Peltomaitikka (Melampyrum arvense)
Luontoportti: Peltomaitikka (Melampyrum arvense)
Tl

Tl tarkoittaa seuraavia asioita:
tallium, kemiallinen merkki Tl, alkuaine
tagalog, ISO 639-1 -koodi tl, kieli
Itä-Timor, ISO 3166-1 -koodi TL, valtio tai muu maantieteellinen alue
Airnorth, IATA-koodi TL, lentoyhtiö
Trans Mediterranean Airways, IATA-koodi TL, lentoyhtiö
teralitra, tunnus Tl, tilavuuden yksikkö
teelusikka, tl, aineiden mittayksikkö ruokien valmistusohjeissa
teologian lisensiaatti, TL tai teol. lis., yliopistotutkinto
Toijalan rautatieasema, liikennepaikkalyhenne Tl, rautatieasema Suomessa
tielaitos, TL, maantieliikenteen kehittämiseen keskittynyt valtion laitos
tullilaitos, TL, tulliasioita valvova valtion laitos
Turun ja Porin lääni, Tl, entinen lääni Suomessa, lyhenne esiintyy Kosken Tl kunnan nimessä
Teknisten Liitto, TL, ammattiliitto.
Tyttöjen kirjakerhoa, edelliseltä nimeltään Tl-kerho, nykyisin GIRL:IT
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tl”, voi hakea sivunnimihaulla, laajalla sivunnimihaulla tai tekstihaulla.
Toimitilajohtaminen

Toimitilajohtaminen on prosessi, jossa organisaatio tuottaa ja ylläpitää tukipalveluja laatuympäristössä strategisten tarpeiden täyttämistä varten. Toimitilajohtaminen tarkastelee tiloja käyttäjän ja palvelujen näkökulmasta. Toimitilajohtaminen koostuu käytettävyyden ja käyttäytymisen hallinnasta, tilatoimintojen johtamisesta, tilasuunnittelusta ja tilapalveluiden johtamisesta.
Poales

| Poales |
| --- | --- |
 Karvamesiheinä (Holcus lanatus)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliopsida
Luokka::  Yksisirkkaiset Monocotyledoneae
Lahko::  Poales  Small
Synonyymit
 Avenales Bromhead  Bromeliales Link  Centrolepidales Takht.  Cyperales Berchtold & J.Presl  Eriocaulales Nakai  Flagellariales Reveal & Doweld  Juncales Berchtold & J.Presl  Mayacales Nakai  Rapateales Reveal & Doweld  Restionales Berchtold & J.Presl  Typhales Berchtold & J.Presl  Xyridales Lindl.  
Katso myös
   Poales Wikispeciesissä   Poales Commonsissa 
Infobox OKNimi-testi OK: 
Poales on yksisirkkaisten kasvien lahko, jonka merkittävin heimo on heinäkasvit (Poaceae). Poales-lahko käsittää nykyluokittelun mukaan 17 heimoa, 997 sukua ja yli 18 000 lajia. 10 000 lajia käsittävien heinäkasvien ohella suurimpia heimoja ovat sarakasvit (5 430 lajia), ananaskasvit (1 770 lajia) ja Eriocaulaceae (1 160 lajia). Lahkoon kuuluvista heimoista Suomen luonnossa esiintyy lajeja heinäkasvien, sarakasvien, vihviläkasvien ja osmankäämikasvien heimoista.
Lahkon kasvit ovat lähinnä ruohoja, harvoin pensaita tai köynnöksiä. Pienet ja tuulipölytteiset kukat sijaitsevat tavallisesti kukinnoissa. Lehdet ovat silposuoniset ja usein hyvin kapeat. Poales on yksi menestyksekkäimpiä kasviryhmiä nykymaailmassa. Lisäksi lahkoon kuuluu eräitä tärkeimmistä hyötykasveista, kuten vehnä, ohra, kaura, riisi, maissi ja ananas.
Heimot

Lahkoon kuuluvat seuraavat 15 heimoa:
Anarthriaceae
3 sukua ja 11 lajia Australiassa
Bromeliaceae – ananaskasvit
57 sukua ja noin 1700 lajia Amerikan mantereella
Cyperaceae – sarakasvit
98 sukua ja 4350 lajia yleismaailmallisesti
Ecdeiocoleaceae
2 sukua ja 3 lajia Australiassa
Eriocaulaceae
6 sukua ja 1160 lajia etenkin tropiikissa Etelä-Amerikassa
Flagellariaceae
yksi suku (Flagellaria) ja 4–7 lajia tropiikissa
Joinvilleaceae
yksi suku (heiniöt Joinvillea) ja 2–4 lajia tropiikissa
Juncaceae – vihviläkasvit
8 sukua ja noin 400 lajia yleismaailmallisesti, mutta erityisesti Andeilla
Mayacaceae
yksi suku (hapsuruohot Mayaca) ja 4–10 lajia enimmäkseen trooppisessa Amerikassa
Poaceae eli Gramineae – heinäkasvit
noin 750 sukua ja noin 11600 lajia yleismaailmallisesti
Rapateaceae
16 sukua ja noin 90 lajia tropiikissa Etelä-Amerikassa ja Panamassa sekä yksi laji Afrikassa
Restionaceae – restiokasvit
61 sukua ja 535 lajia Afrikassa, Kaakkois-Aasiassa, Australiassa, Uudessa-Seelannissa ja Chilessä
Thurniaceae
2 sukua (palmettikasvit ja Thurnia) ja 4 lajia eteläisessä Afrikassa ja Etelä-Amerikan pohjoisosassa
Typhaceae – osmankäämikasvit
2 sukua (palpakot ja osmankäämit)
sisältää vanhan palpakkokasvien (Sparganiaceae) heimon
Xyridaceae
5 sukua ja 260 lajia tropiikissa ja lämpimillä alueilla, erityisesti Brasiliassa sekä muualla Etelä-Amerikassa.
Aiheesta muualla

Suomen Lajitietokeskus: Poales
Portsmouth (Ohio)

Portsmouthin sijainti Ohiossa.
Portsmouthin kaupungintalo
Portsmouth on kaupunki Ohiossa, Yhdysvalloissa. Se sijaitsee Ohio-joen varrella Scioton piirikunnassa, jonka hallinnollinen keskus se myös on. Kaupungin perusti Henry Massie vuonna 1803. Sen arvioitu asukasluku vuonna 2005 oli 20 101. Kaupungissa on muun muassa teräs-, kemikaali- ja tiiliteollisuutta.
Aiheesta muualla

Portsmouthin kaupungin internetsivut (Arkistoitu – Internet Archive) (englanniksi)
Wikimedia Commonsissa on kuvia tai muita tiedostoja aiheesta .
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Portsmouthin tuomiokirkko

| Portsmouthin tuomiokirkko |
| --- | --- |

Sijainti:  Portsmouth, Englanti
Koordinaatit:  50°47′26″N, 001°06′15″W
Seurakunta:  Englannin kirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Portsmouthin tuomiokirkko (engl. The Cathedral Church of St Thomas of Canterbury, Portsmouth) on Englannin kirkon Portsmouthin hiippakunnan tuomiokirkko, jonka rakentaminen aloitettiin vuonna 1180.
Nykyisin kirkossa käy noin satatuhatta ihmistä vuodessa - puolet osallistuu jumalanpalvleukiin, neljännes käy konserteissa ja neljännes on turisteja.
Aiheesta muualla

Kuvia tai muita tiedostoja aiheesta Portsmouthin tuomiokirkko Wikimedia Commonsissa
Virallinen sivu
Pieni Savijärvi (Lieksa)

| Pieni Savijärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°37′12″N, 29°46′43″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.435.1.014
Mittaustietoja
Pinnankorkeus:  156,6 m 
Rantaviiva:  5,9 km 
Pinta-ala:  0,79 km² 
Tilavuus:  0,00587 km³ 
Keskisyvyys:  7,6 m 
Suurin syvyys:  31 m 
Saaria:  1
 fiPieni Savijärvi 
Pieni Savijärvi on syvyyssuhteiltaan epäyhtenäinen metsäjärvi Lieksan pohjoisosassa Pohjois-Karjalan maakunnassa. Sen pinta-ala on 79 hehtaaria. Etäisyys Joensuusta on 113 kilometriä pohjoiseen.
Maantiede

Pienen Savijärven ulottuvuus lounaasta koilliseen on 1,8 kilometriä. Järven eteläisimmän osan muodostaa Haukkalahti, jonka suulla sijaitsee muutaman aarin laajuinen nimetön saari. Järven pohjoinen osa on länsi–itäsuuntaisesti yli kilometrin leveä. Yli neljäsosa Pienestä Savijärvestä on vähintään kymmenen metriä syvä. Syvin alue sijaitsee järven kaakkoispuolisen Kesävaaran tuntumassa; kymmenen metrin syvyyskäyrä kulkee paikoin vain muutaman metrin päässä Kesävaaran rannalta.
Pienen Savijärven rannat ovat metsä- ja suomaata. Järven luoteispuolella sijaitsee Äijänpäivänjärvi ja koillispuolella Savijärvi.
Pienen Savijärven vesitilavuus on 5 872 000 kuutiometriä.
Pieni Savijärvi (04.435.1.014) kuuluu Savijoen valuma-alueeseen (04.435), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen on Pielisen reitin valuma-alue (04.4). Savijoen alueeseen kuuluu 15 vähintään hehtaarin laajuista järveä. Laajimmat ovat Savijärvi, Pieni Savijärvi ja Särkilampi.
Piikkimatto (itsehoitoväline)

Piikkimatto ja tyyny
Piikkimatto on väline, johon kuuluu asettua makuulleen ja tällöin matossa olevat piikit laukaisevat jännitystä. 
Sitä käytetään stressinhallinnassa ja apuna nukahtamisessa. Piikkimaton vaikutuksen sanotaan perustuvan akupainantaan, joka puolestaan on osa perinteistä kiinalaista lääkintää.
Aiheesta muualla

Ilta-Sanomat: Näin piikkimatto toimii (Arkistoitu – Internet Archive)
YLE: Piikkimatolla eroon stressistä ja uniongelmista
Me Naiset: Onko sinulla vielä piikkimatto? Tästä niiden suosio sai alkunsa
Tsukimi Namiki

| Tsukimi Namiki |
| --- | --- |

Henkilötiedot
Syntynyt: 17. syyskuuta 1998 Narita
Kansalaisuus:   Japani
Nyrkkeilijä
Aktiivisena:  2018–
Painoluokka:  51 kg
| Mitalit> Amatöörinyrkkeily.MM-kilpailut  | Mitalit> Amatöörinyrkkeily.MM-kilpailut  | Mitalit> Amatöörinyrkkeily.MM-kilpailut  | Amatöörinyrkkeily>  |
| --- | --- | --- | --- |
|  Pronssia | New Delhi 2018 | 51 kg |  |
Tsukimi Namiki (jap. 並木月海, s. 17. syyskuuta 1998 Narita) on japanilainen amatöörinyrkkeilijä.
Namiki on kilpaillut vuodesta 2018 lähtien. Hän osallistui vuoden 2018 MM-kilpailujen 51 kg sarjaan. Hän voitti ensimmäisessä ottelussa Buse Naz Çakıroğlun ja toisessa ottelussa Ceire Smithin 3–2. Puolivälierissä Namiki voitti brasialaisen Grazieli de Sousan 5–0, mutta hävisi välieräottelun kazakstanilaiselle Zhaina Shekerbekovalle 5–0. Saavutettu MM-pronssi oli Namikin ensimmäinen arvokisamitali. Vuotta myöhemmin hän osallistui myös 	Ulan-Uden MM-kilpailujen 51 kg sarjaan. Hän eteni puolivälieriin saakka, mutta hävisi puolivälierävaiheessa pohjoiskorealaiselle Pang Chol-mille. Vuonna 2020 Namiki varmisti paikan Tokion olympialaisten 51 kg sarjaan Aasian ja Oseanian olympiakarsintaturnauksesta.
Huhtikuuhun 2021 mennessä Namiki on kilpaillut amatööriurallaan 15 ottelua, josta on voittanut 12.
Pobeda (taistelulaiva)

| Pobeda / Победа |
| --- | --- |
 Alus keisarillisen Japanin laivaston Suwona vuonna 1901.

Aluksen vaiheet
Rakentaja:  Itämeren telakka, Pietari
Kölinlasku:  21. helmikuuta 1899
Laskettu vesille:  10. toukokuuta 1900
Palveluskäyttöön:  kesäkuu 1902
Poistui palveluskäytöstä:  miehistönsä upottama 7. joulukuuta 1904
Tekniset tiedot
Uppouma:  13 534 t
Pituus:  132,4 m
Leveys:  21,8 m
Syväys:  7,93 m
Koneteho:  14 500 ihp
Nopeus:  18 solmua
Miehistöä:  27 upseeria ja 744 miehistönjäsentä
Aseistus
Aseistus:  4 × 254 mm tykkiä kaksoistorneissa 11 × 152 mm tykkiä 20 × 76 mm tykkiä 20 × 47 mm tykkiä 8 × 37 mm tykkiä 5 × 381 mm torpedoputkea
Pobeda (ven. Победа) oli vuonna 1902 valmistunut Venäjän keisarikunnan laivaston Peresvet-luokan pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä Suwo. Alus poistettiin alusluettelosta vuonna 1922 ja romutettiin vuonna 1946.
Valmistus

Alus tilattiin 26. huhtikuuta 1898 Itämeren telakalta Pietarista, missä köli laskettiin 21. helmikuuta 1899. Alus laskettiin vesille 10. toukokuuta 1900 ja valmistui kesäkuussa 1902.
Palvelus

Alus siirrettiin 1903 Port Arthuriin Venäjän Tyynenmeren laivastoon, jonka mukana se osallistui 1904–1905 Venäjän–Japanin sotaan. Alus osallistui Port Arthurin taisteluun.
Keltaisenmeren taistelussa 10. elokuuta alus joutui palaamaan satamaan. Port Arthurin kukistuttua miehistö upotti aluksensa satamaan estääkseen sen joutumisen japanilaisille, jotka nostivat ja kunnostivat aluksen liittäen sen 1908 keisarillisen Japanin laivastoon rannikkopanssarilaivana nimellä Suwo (jap. 周防).
Palvelus > Suwo

Japanilaiset vaihtoivat aluksen aseistuksen ja modernisoivat konehuoneen ennen palvelukseen palauttamista koululaivana. Alus oli ensimmäisessä maailmansodassa Qingdaon taisteluun osallistuneen Japanin laivasto-osaston lippulaiva, missä tehtävässä se oli vuoteen 1917. Alus palautettiin koululaivaksi.
Suwo riisuttiin aseista Washingtonin laivastosopimuksen mukaisesti vuonna 1922, jolloin siitä tuli proomu. Alus romutettiin toisen maailmansodan päätyttyä vuonna 1946.
Piikkimakrillit

| Piikkimakrillit |
| --- | --- |
 Isopiikkimakrilli (Seriola dumerili)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Piikkimakrillit Carangidae  Rafinesque, 1815
Suvut
 Alectis  Alepes  Atropus  Atule  Campogramma  Carangoides  Caranx  Chloroscombrus  Decapterus  Elagatis  Gnathanodon  Hemicaranx  Lichia  Megalaspis  Naucrates  Oligoplites  Pantolabus  Parastromateus  Parona  Pseudocaranx  Scomberoides  Selar  Selaroides  Selene  Seriola  Seriolina  Trachinotus  Trachurus  Ulua  Uraspis 
Katso myös
   Piikkimakrillit Wikispeciesissä   Piikkimakrillit Commonsissa 
Infobox OKNimi-testi OK: 
Piikkimakrillit (Carangidae) on heimo ahvenkalojen lahkossa. Piikkimakrillit käsittää 148 lajia 30:ssä suvussa. Suurin osa lajeista elää merivedessä, harvat murtovedessä. Piikkimakrilleja tavataan sekä Atlantilla, Tyynellämerellä että Intian valtamerellä. Ne ovat nopeasti uivia saalistajia. Piikkimakrillit ovat tärkeitä saaliskaloja sekä ammatti- että urheilukalastajille.  Heimon suurin laji on jättipiikkimakrilli (Caranx ignobilis), joka saavuttaa 1,7 metrin pituuden; suurin osa lajeista on kuitenkin 25-100 cm pitkiä.
Alaheimot

Piikkimakrillien heimoon kuuluu FishBasen mukaan neljä alaheimoa.
Caranginae
Naucratinae
Trachinotinae
Scomberoidinae
Tony Hayward

| Anthony Hayward |
| --- | --- |
 Hayward vuonna 2008
Henkilötiedot
Syntynyt: 1957
Kansalaisuus:  brittiläinen
Ammatti:  liikemies
Siviilisääty:  naimisissa
Lapset:  2
Anthony Hayward (s. 1957) oli brittiläisen öljy-yhtiö BP:n toimitusjohtaja toukokuusta 2007 lokakuuhun 2010.
Hayward on väitellyt filosofian tohtoriksi geologiasta Edinburghin yliopistosta. Palkkauduttuaan BP:hen vuonna 1982 hän nousi nopeasti arvoasteikossa. Hayward muutti 1992 johtotehtäviin Kolumbiaan kartoitusjohtajaksi ja kolme vuotta myöhemmin hänet nimitettiin BP:n Venezuelan toimintojen johtajaksi. Vuonna 2000 hänet nimitettiin BP Groupin rahastonhoitajaksi ja lopulta toukokuussa 2007 BP plc:n pääjohtajaksi. Hänen edeltäjänsä tehtävässä oli lordi John Browne, seuraajansa Bob Dudley.
Vuonna 2007 Hayward oli naimisissa ja pariskunnalla oli kaksi lasta.
Toyota Celica Twin-Cam Turbo

Toyota Celica, jolla voitettiin Safari-ralli.
Toyota Celica Twin-Cam Turbo (lyh. TCT) on Toyotan ralliauto, jota käytettiin B-ryhmän sääntöjen aikana vuosina 1983-1986. Autolla voitettiin muun muassa Safari-ralli ja Norsunluurannikon ralli. B-ryhmän sääntöjen mukaan autosta valmistettiin 200 kappaletta tiekäyttöön suunnattua homologaatiomallia sekä 20 kappaletta "evoluutiomallia" rallia varten Toyota Team Europen kanssa. Auto oli vielä takavetoinen kun kilpailijat toivat nelivetoisia malleja ralliin. Auton 2,1-litrainen TA64-moottori tuotti 380 hevosvoimaa.
WRC-voitot

| Nro | Kausi | Osakilpailu | Kuljettaja | Kartanlukija | Auto |
| --- | --- | --- | --- | --- | --- |
| 1 | 1983 |  15. Norsunluurannikon ralli |  Björn Waldegård |  Hans Thorszelius | Toyota Celica Twincam Turbo |
| 2 | 1984 |  32. Safari-ralli |  Björn Waldegård |  Hans Thorszelius | Toyota Celica Twincam Turbo |
| 3 | 1985 |  33. Safari-ralli |  Juha Kankkunen |  Fred Gallagher | Toyota Celica Twincam Turbo |
| 4 | 1985 |  17. Norsunluurannikon ralli |  Juha Kankkunen |  Fred Gallagher | Toyota Celica Twincam Turbo |
| 5 | 1986 |  34. Safari-ralli |  Björn Waldegård |  Fred Gallagher | Toyota Celica Twincam Turbo |
| 6 | 1986 |  17. Norsunluurannikon ralli |  Björn Waldegård |  Fred Gallagher | Toyota Celica Twincam Turbo |
Tracy McGrady

| Tracy McGrady |
| --- | --- |

Henkilötiedot
Koko nimi:  Tracy Lamar McGrady, Jr.
Syntynyt: 24. toukokuuta 1979 (ikä 45) Bartow, Florida
Kansalaisuus:   Yhdysvallat
Koripalloilija
Lempinimi:  T-Mac
Pituus:  203 cm
Paino:  101 kg
NBA-varaus:  9. varaus, 1997 Toronto Raptors
Pelaajaura
Seurajoukkueet
1997–2000 2000–2004 2004–2010 2010 2010–2011 2011–2012 2012–2013 2013:   Toronto Raptors  Orlando Magic  Houston Rockets  New York Knicks  Detroit Pistons  Atlanta Hawks  Qingdao DoubleStar Eagles  San Antonio Spurs
Aiheesta muualla
www.t-mac.com
FIBA
Tracy McGrady (s. 24. toukokuuta 1979 Bartow, Florida) on yhdysvaltalainen koripalloilija. Hän pelasi NBA:ssa 15 kautta vuodesta 1997 alkaen joukkueinaan Toronto Raptors, Orlando Magic, Houston Rockets, New York Knicks, Detroit Pistons ja Atlanta Hawks. Hänen pisteiden valossa paras kautensa oli kausi 2002–2003, jolla hänellä oli liigan paras pistekeskiarvo (32,1), kuten myös kaudella 2003–2004 (28,0). Hän pelasi noina kausina Orlandossa. McGrady valittiin 2002 ja 2003 NBA:n ensimmäiseen, 2001, 2004 ja 2007 toiseen sekä 2005 ja 2008 kolmanteen tähdistöjoukkueeseen. Lisäksi hän pelasi seitsemän kertaa liigan tähdistöottelussa (2001–2007).
McGradyllä oli NBA-vuosinaan useita loukkaantumisia (muun muassa polvi-, nilkka- ja selkävammoja), joilla oli vaikutusta hänen myöhempään pelitasoonsa. Hänen pistekeskiarvonsa oli kaudesta 2000–2001 alkaen kahdeksan kertaa peräkkäin yli 20, mutta kauden 2008–2009 jälkeen enää alle 10. Lokakuussa 2012 hän siirtyi yksivuotisella sopimuksella kiinalaisseura Qingdao DoubleStar Eaglesiin.
Kiinan-vierailunsa jälkeen McGrady pelasi keväällä 2013 San Antonio Spursissa. Elokuussa 2013 hän ilmoitti lopettavansa NBA-uransa, mutta piti mahdollisena vielä jatkavansa pelaajauraansa Kiinassa.
McGrady on koripalloilija Vince Carterin kolmas serkku.
Tka6

| Tka6 |
| --- | --- |
 Tka6 nro 165 Humppilan asemalla.
Perustiedot
Tyyppi:  ratakuorma-auto
Liikennöitsijä:  VR Track (Suomi) GoTrack (Suomi, Viro)
Lukumäärä:  29
Valmistusvuodet:  1972–1973
Numerointi:  138–167
Tekniset tiedot
Huippunopeus:  60 km/h
Paino:  17 t
Pituus:  10 000 mm
Pyörästö:  A1
Pyörästön pituus:  6 300 mm
Suurin akselipaino:  10,52 t
Moottori:  Scania D 11 R41
Moottorin teho:  130 kW
Tka6 on VR:n käyttämä ratatyökoneiden kalustosarjatunnus. Tka6-sarjan ratakuorma-autot on valmistanut Saalasti Oy Kirkkonummella. Alustoina on käytetty Pasilan konepajan valmistamia, käytöstä poistettuja Hk-sarjan avotavaravaunuja. Tka6-sarjan ratakuorma-autot on tarkoitettu radan kunnossapitotöihin sekä keveiden työjunien vetoon. Sarja on poistumassa aktiivikäytöstä Tka7- ja Tka8-sarjan ratakuorma-autojen syrjäytettyä sen. Osa käytöstä poistetuista Tka6-sarjan ratakuorma-autoista on myyty Viroon. Suomessa niitä on käytössä VR:n lisäksi muun muassa Helsingin metroliikennettä varten HKL-metroliikenteellä ja Pohjankurussa sijaitsevalla teollisuuslaitoksella.
Tekniset tiedot

Suomalaiset veturit ja junayksiköt
Tomahawk (täsmennyssivu)

Tomahawk voi tarkoittaa muun muassa seuraavia:
tomahawk, intiaanien käyttämä sotakirves
Tomahawk, yhdysvaltalainen yhtye
BGM-109 Tomahawk, risteilyohjus
Tomahawk, kaupunki Wisconsinissa, Yhdysvalloissa
Tomahawk, George Shermanin ohjaama yhdysvaltalainen elokuva vuodelta 1951
Curtiss P-40 Tomahawk, hävittäjälentokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tomahawk”, voi hakea sivunnimihaulla, laajalla sivunnimihaulla tai tekstihaulla.
Toimitilahuoltaja

Toimitilahuoltaja on toisen asteen ammattitutkinnon suorittanut toimitilahuoltoon erikoistunut ammattilainen. Puhtaus- ja kiinteistöpalvelualan perustutkinnon suorittanut henkilö osaa suunnittella ja toteuttaa puhtauspalveluja erilaisissa asiakaskohteissa kuten asuinkiinteistöissä, hotelli- ja majoitustiloissa, kauppakeskuksissa ja myymälätiloissa, kodin erityistilanteissa, liikennevälineissä, oppilaitoksissa ja päiväkodeissa, sosiaalihuoltolaitoksissa, terveydenhuoltolaitoksissa, teollisuuslaitoksissa, terveydenhuoltotiloissa sekä uima-allas- ja kylpylätiloissa.
Aiheesta muualla

Opintopolku - yhteishaku (Arkistoitu – Internet Archive)
Playboys

| Playboys Rasmus |
| --- | --- | --- |

Studioalbumin tiedot
 Äänitetty : H.I.P. studio, Millbork studio
 Julkaistu: 1997
 Tuottaja(t): Rasmus & Ilkka Herkman
 Tyylilaji: funk, pop, rock
 Kesto: 39.51
 Levy-yhtiö: Warner Music Finland
Listasijoitukset
  5.
Rasmuksen muut julkaisut
| Peep 1996 | Playboys 1997 | Hell of a Tester 1998 |
Playboys on suomalaisen Rasmus-yhtyeen (nyk. The Rasmus) vuonna 1997 julkaistu albumi. Se on yhtyeen toinen pitkäsoitto. Albumi myi Suomessa kultaa ja sen myötä yhtye tuli valituksi Vuoden tulokkaaksi Emma-gaalassa. Singlet julkaistiin albumin kappaleista Blue (1997), Kola (1997), Playboys (1997) sekä Ice (1998). Näistä etenkin Blue saavutti suosiota myymällä kultaa.
Kappaleet

Playboys – 2.45
Blue – 4.23
Ice – 2.46
Sophia – 2.43
Wicked Moments – 2.54
Wellwell – 3.20
Sold – 3.54
Carousel – 1.42
Jailer – 2.29
Kola – 3.50
Raggatip – 3.36
Violence – 2.23
Panda – 2.50
Musiikkivideot. Playboys 1997
Tsurugi

Kaksiteräinen tsurugi Kofun-kaudelta.
Tsurugi on japanilainen sana, jota käytetään viittaamaan yleisesti tietynlaisiin leveisiin miekkoihin, kuten sapeleihin, taikka monien kiinalaisten tarusankareiden aseisiin, sekä kiinalaisiin aseisiin yleensäkin. Länsimaissa sanaa käytetään yleensä viittaamaan tiettyyn japanilaiseen suoraan, kaksiteräiseen miekkatyyppiin.